CELEX: 62015TN0684
Language: sk
Date: 2015-11-27 00:00:00
Title: Vec T-684/15 P: Odvolanie podané 27. novembra 2015: Roderich Weissenfels proti rozsudku Súdu pre verejnú službu z 24. septembra vo veci F-92/14, Weissenfels/Parlament

15.2.2016   
            
            
               SK
            
            
               Úradný vestník Európskej únie
            
            
               C 59/26
            
         Odvolanie podané 27. novembra 2015: Roderich Weissenfels proti rozsudku Súdu pre verejnú službu z 24. septembra vo veci F-92/14, Weissenfels/Parlament
   (Vec T-684/15 P)
   (2016/C 059/28)
   Jazyk konania: nemčina
   
      Účastníci konania
   
   
      Odvolateľ: Roderich Weissenfels (Freiburg, Nemecko) (v zastúpení: G. Maximini, Rechtsanwalt)
   
      Ďalší účastník konania: Európsky parlament
   
      Návrhy
   
   Odvolateľ navrhuje, aby Všeobecný súd:
   
               —
            
            
               zrušil rozsudok,
            
         
               —
            
            
               vyhovel žalobným návrhom uvedeným v žalobe podanej na prvom stupni a
            
         
               —
            
            
               následne zaviazal Parlament na náhradu požadovanej nemajetkovej ujmy, ako aj trov konania na oboch stupňoch, vrátane trov postupu pred začatím súdneho konania a všetkých nevyhnutných poplatkov alebo nákladov žalobcu.
            
         
      Odvolacie dôvody a hlavné tvrdenia
   
   Týmto odvolaním sa odvolateľ domáha zrušenia rozsudku Súdu pre verejnú službu z 24. septembra 2015, Weissenfels/Parlament (F-92/14, Zb. VS, EU:F:2015:110).
   Na podporu svojho odvolania odvolateľ uvádza štyri odvolacie dôvody.
   
               1.
            
            
               Prvý odvolací dôvod je založený na porušení požiadavky nestrannosti (článok 47 ods. 2 Charty základných práv Európskej únie)
               Odvolateľ tvrdí, že ako súdne konanie, ktoré viedlo k vydaniu napadnutého rozsudku, tak aj samotný rozsudok, sú poznačené sústavne sa opakujúcimi sa porušeniami požiadavky nestrannosti. Tieto porušenia sú zjavné vo vedľajších postupoch, ako aj v protiprávnych konaniach podstatných z hľadiska rozhodnutia.
            
         
               2.
            
            
               Druhý odvolací dôvod je založený na odopretí spravodlivosti, na porušení zákonitostí logiky a na skreslení skutkových okolností pokiaľ ide o odopretie preskúmania, či boli naplnené skutkové podstaty trestného činu.
            
         
               3.
            
            
               Tretí odvolací dôvod je založený na porušení zákonitostí logiky, na skreslení skutkových okolností a na zjavne nesprávnom posúdení sporného ohováračského tvrdenia obsiahnutého v emaile z 10. apríla 2002.
            
         
               4.
            
            
               Štvrtý odvolací dôvod je založený na skreslení skutkových okolností a predmetu sporu, na porušení zákonitostí logiky, na nedodržaní a porušení práva pokiaľ ide o poskytnutie osobných údajov navrhovateľa.